تنبض , بس , عشك , واللون , جمار, , شعر , عراقي
لعيونك مؤسى شما يكبر عمرنه اكلوبنه اصغار
تنبض بس عشك واللون
جمار
يغيرنه الكبر ويبين الشيب
مثل ما بالحطب تستعجل النار
ياولفي اشعجب ماغزرن بيك
دمعاتي العفتهن الك تذكار
اضم البسمه ضمة جفن للعين
وطشنهة اعله وجهك مطر اذار
جنت احتار من اتواعد اوياك
بيافرحه اجيلك ياحضن حار!!
وهسه اتدير وجهك عني لبعيد
تكلي العشك مايرهم للكبار
ضوه بسرداب ليش تصير وياي
وانت الجنت شمعه وآنه الك نار
م ن